मल्हनीबाजार। ज्योतिषी रमेश तिवारी हत्याकांड के आरोपी सुबेदार की तलाश में पुलिस ने बृहस्पतिवार को फिर मीरापुर में छापेमारी की। पांच गाडि़यों में पुलिस फोर्स के पहुंचते ही घर में रह रहे सुबेदार के भाई राधेश्याम अपनी मां लीलावती, पत्नी और बच्चों के साथ भाग निकले। पुलिस ने पूरे घर की तलाशी ली लेकिन सुबेदार का कहीं कुछ पता नहीं चला। राधेश्याम का कहना है कि उसका सुबेदार से कोई मतलब नहीं है। काफी दिनों से वह घर नहीं आया। उसके पत्नी बच्चे भी घर छोड़कर मायके चले गए हैं।